Oma ülevaates ja ka vastustes küsimustele ma ütlesin, et üldhinnangut õiguspärasuse kohta ei ole praegu võimalik anda. Me saame rääkida üksikutest tähelepanekutest ja teatud osa raha või vara kasutamisest, mida me oleme kontrollinud. Nii et üldhinnangu andmiseks ei ole meil piisavalt tõendusmaterjali. On väga palju õigusnorme, mis kindlasti ei lähe  kokku selle põhimõttega, kui me tahame anda juhtidele võimaluse tegutseda majanduslikult ja siis selle eest ka vastutada. On väga palju õigusnorme, mille kehtestamise eesmärk on olnud teistsugune. See on pigem minu arvamus, mitte hinnang. Ma julgen arvata, et selle normi rikkumine ei ole praegu väga suur probleem. Kuid ma kordan, see ei ole Riigikontrolli hinnang, vaid riigikontrolöri arvamus.